b"\n_START_ARTICLE_\nBatalla del Barranc Sagnant\n_START_SECTION_\nLa batalla\n_START_PARAGRAPH_\nQuan la 101 Aerotransportada penetr\xc3\xa0 a la ciutat de Carentan el 12 de juny de 1944 (Dia-D+6), despr\xc3\xa9s de durs combats els dos dies anteriors, van trobar-se una relativament resist\xc3\xa8ncia lleugera. El gruix dels defensors alemanys supervivents (del 6\xc3\xa8 Regiment Fallschirmj\xc3\xa4ger) s'havien retirat cap al sud-oest la nit anterior despr\xc3\xa9s d'un dur bombardeig d'artilleria naval aliada. Ambd\xc3\xb3s b\xc3\xa0ndols eren conscients de la import\xc3\xa0ncia de la ciutat: pels americans, era un enlla\xc3\xa7 entre les platges d'Omaha i Utah, i oferia una base per a posteriors atacs dirigits a l'interior de la Fran\xc3\xa7a ocupada. Pels alemanys, reconquerir Carentan seria el primer pas per obrir una escletxa entre les dues platges americanes, i possiblement per destruir o malmetre la invasi\xc3\xb3 aliada._NEWLINE_Les restes del 6\xc3\xa8 Fallschirmj\xc3\xa4ger van aconseguir rebre subministraments, sent refor\xc3\xa7ades per canons d'assalt de la 17a Divisi\xc3\xb3 SS Panzergrenadier la nit del 12-13 de juny. La for\xc3\xa7a combinada contraatac\xc3\xa0 al nord-est cap a Carentan a l'alba del 13 de juny, tot just quan el 506\xc3\xa8 i el 501r de Paracaigudistes atacava al sud-oest per augmentar el per\xc3\xadmetre defensiu americ\xc3\xa0 als voltants de la ciutat. El 506\xc3\xa8 prengu\xc3\xa9 el gruix de l'atac, i cap a les 10:30, inferiors en nombre i sense canons, els paracaigudistes van haver de recular fins a la ciutat. El 2n batall\xc3\xb3 del 502n prengu\xc3\xa9 posicions a la dreta del 506, per\xc3\xb2 a les 13:00, ja havien patit massa baixes, i les alemanys podien arribar i fins i tot superat les seves defenses._NEWLINE_En aquest punt cr\xc3\xadtic, arrib\xc3\xa0 un contraatac amb tancs, infanteria i artilleria des del Comandament de Combat A de la 2a Divisi\xc3\xb3 Blindada des del sud-oest, causant un gran nombre de baixes entre els alemanys i obligant-los a retrocedir. Amb la vict\xc3\xb2ria americana les platges d'Omaha i Utah aconseguiren enlla\xc3\xa7ar, creant una zona segura per a posteriors operacions americanes. _NEWLINE_S'ha de notar que les accions del 507\xc3\xa8 Regiment d'Infanteria Paracaigudista durant la batalla de Graignes, al sud-oest de Carentan, tingu\xc3\xa9 una part important en l'\xc3\xa8xit de la captura de Carentan i en la batalla del Barranc Sagnant. Si els paracaigudistes del 507 no haguessin aturat l'avan\xc3\xa7 del la 17a Panzer SS Grenadier \xc3\xa9s molt probable que la divisi\xc3\xb3 d'elit hagu\xc3\xa9s arribat a Carentan abans de la 101. A m\xc3\xa9s, el 507 caus\xc3\xa0 grans p\xc3\xa8rdues als alemanys en els pocs dies que van mantenir Graignes, influint considerablement en la batalla del Barranc Sagnant.\n_START_SECTION_\nLa batalla en la cultura popular\n_START_PARAGRAPH_\nEl combat va ser popularitzat a la s\xc3\xa8rie d'HBO Band of Brothers, ja que en el 3r episodi, Carentan, apareixen les accions del 506\xc3\xa8 durant la batalla._NEWLINE_Als video-jocs Brothers in Arms: Road to Hill 30 i Brothers in Arms: Earned in Blood representen un grup de soldats fictici, encap\xc3\xa7alats pel tinent coronel Robert G. Cole durant el viatge per conquerir Carentan. El nivell final del Road to Hill 30 \xc3\xa9s la Batalla del Barranc Sagnant, que conclou amb l'arribada dels tancs de la 2a Divisi\xc3\xb3 Blindada al combat. Al joc d'estrat\xc3\xa8gia Company of Heroes tamb\xc3\xa9 apareix la defensa de Carentan, amb els mateixos resultats per\xc3\xb2 amb situacions m\xc3\xa9s defensives."